विराटनगर १८ का वडा अध्यक्ष संजयकुमार साहले रेल संचालनले सबैमा खुसी छाएको बताए । उनले मालबहाक रेल संचालन हुनु व्यापारिक दृष्टिकोणले धेरै फाइदाजनक रहेको जानकारी दिए । साहले मालबहाक सवारी साधन भन्दा पनि मालबहाक रेलमा ढुवानी खर्च कम लाग्ने भएका कारण व्यापारिक दृष्टिकोणका लागि रेल संचालनले महत्वपूर्ण अर्थ राखेको बताए । रेल संचालनले पूर्वमा समृद्धिको ढोका खुल्ला गरेको उनको भनाइ छ ।
